CELEX: 32016D0701
Language: el
Date: 2016-05-04 00:00:00
Title: Εκτελεστική απόφαση (ΕΕ) 2016/701 της Επιτροπής, της 4ης Μαΐου 2016, για την τροποποίηση της απόφασης 2007/453/ΕΚ όσον αφορά την κατάσταση που επικρατεί στη Γαλλία ως προς τη ΣΕΒ [κοινοποιηθείσα υπό τον αριθμό C(2016) 2600] (Κείμενο που παρουσιάζει ενδιαφέρον για τον ΕΟΧ)

11.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/22
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/701 ΤΗΣ ΕΠΙΤΡΟΠΉΣ
   της 4ης Μαΐου 2016
   για την τροποποίηση της απόφασης 2007/453/ΕΚ όσον αφορά την κατάσταση που επικρατεί στη Γαλλία ως προς τη ΣΕΒ
   
      
         [κοινοποιηθείσα υπό τον αριθμό C(2016) 2600]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 5 παράγραφος 2 τρίτο εδάφιο,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 προβλέπει την ταξινόμηση κρατών μελών, τρίτων χωρών ή περιφερειών τους («χώρες ή περιφέρειες») ανάλογα με την κατάστασή τους ως προς τη σπογγώδη εγκεφαλοπάθεια των βοοειδών (ΣΕΒ) σε μία από τις εξής τρεις κατηγορίες: αμελητέος κίνδυνος ΣΕΒ, ελεγχόμενος κίνδυνος ΣΕΒ και απροσδιόριστος κίνδυνος ΣΕΒ.
            
         
               (2)
            
            
               Το παράρτημα της απόφασης 2007/453/ΕΚ της Επιτροπής (2) κατατάσσει τις χώρες ή τις περιφέρειες ανάλογα με την κατάστασή τους ως προς τη ΣΕΒ.
            
         
               (3)
            
            
               Ο Παγκόσμιος Οργανισμός για την Υγεία των Ζώων (OIE) διαδραματίζει πρωτεύοντα ρόλο στην κατηγοριοποίηση χωρών ή περιφερειών με βάση τον κίνδυνο εμφάνισης ΣΕΒ.
            
         
               (4)
            
            
               Στις 26 Μαΐου 2015 η γενική συνέλευση του OIE ενέκρινε το ψήφισμα αριθ. 21 σχετικά με την αναγνώριση της κατάστασης κινδύνου ΣΕΒ στις χώρες μέλη (3), με το οποίο η Γαλλία αναγνωρίστηκε ως χώρα που παρουσιάζει αμελητέο κίνδυνο εμφάνισης ΣΕΒ. Στις 4 Αυγούστου 2015 η απόφαση 2007/453/ΕΚ τροποποιήθηκε με την εκτελεστική απόφαση (ΕΕ) 2015/1356 της Επιτροπής (4), ούτως ώστε η κατάσταση αμελητέου κινδύνου εμφάνισης ΣΕΒ που παρουσιάζουν η Γαλλία και άλλες χώρες να αντικατοπτρίζεται στο δίκαιο της ΕΕ.
            
         
               (5)
            
            
               Στις 24 Μαρτίου 2016 η Γαλλία κοινοποίησε στην Επιτροπή, στα άλλα κράτη μέλη και στον OIE τον εντοπισμό κρούσματος κλασικής ΣΕΒ σε βοοειδές στη Γαλλία το οποίο γεννήθηκε τον Απρίλιο του 2011.
            
         
               (6)
            
            
               Σύμφωνα με το άρθρο 11.4.3 του κώδικα υγείας χερσαίων ζώων του ΟΙΕ (5), μία από τις προϋποθέσεις για τη χορήγηση και τη διατήρηση του χαρακτηρισμού αμελητέου κινδύνου ΣΕΒ για μια χώρα είναι ότι, σε περίπτωση που έχει υπάρξει αυτόχθονο κρούσμα κλασικής ΣΕΒ στη χώρα αυτή, όλα τα αυτόχθονα κρούσματα κλασικής ΣΕΒ γεννήθηκαν πριν από πάνω από 11 χρόνια. Ως εκ τούτου, μετά τη σχετική κοινοποίηση της Γαλλίας με την οποία επιβεβαιώνεται κρούσμα κλασικής ΣΕΒ σε βοοειδές 5 ετών, η επιστημονική επιτροπή του OIE για τις νόσους των ζώων ανέστειλε τον χαρακτηρισμό αμελητέου κινδύνου ΣΕΒ της Γαλλίας, όπως αυτός αναγνωρίζεται στο ψήφισμα αριθ. 21, και επανέφερε τον προηγούμενο χαρακτηρισμό της Γαλλίας ως χώρας με ελεγχόμενο κίνδυνο ΣΕΒ, με ισχύ από την 25η Μαρτίου 2016.
            
         
               (7)
            
            
               Επομένως, ο κατάλογος χωρών στο παράρτημα της απόφασης 2007/453/ΕΚ θα πρέπει να τροποποιηθεί ώστε να αντανακλάται η απόφαση αυτή.
            
         
               (8)
            
            
               Ως εκ τούτου, η απόφαση 2007/453/ΕΚ θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2007/453/ΕΚ τροποποιείται ως εξής:
   
               1)
            
            
               η καταχώριση «— Γαλλία» διαγράφεται από το μέρος «Α. Χώρες ή περιφέρειες με αμελητέο κίνδυνο εκδήλωσης ΣΕΒ»·
            
         
               2)
            
            
               η καταχώριση «— Γαλλία» προστίθεται στο μέρος «Β. Χώρες ή περιφέρειες με ελεγχόμενο κίνδυνο εκδήλωσης ΣΕΒ», μετά την «— Ισπανία» και πριν από τη «— Λιθουανία».
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Μαΐου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1.
   
      (2)  Απόφαση 2007/453/ΕΚ της Επιτροπής, της 29ης Ιουνίου 2007, για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιφέρειές τους ως προς τη ΣΕΒ με βάση τον κίνδυνο εκδήλωσης ΣΕΒ (ΕΕ L 172 της 30.6.2007, σ. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2015_A_RESO_R21_BSE.pdf
   
      (4)  Εκτελεστική απόφαση (ΕΕ) 2015/1356 της Επιτροπής, της 4ης Αυγούστου 2015, για την τροποποίηση της απόφασης 2007/453/ΕΚ όσον αφορά την κατάσταση που επικρατεί ως προς τη ΣΕΒ στην Τσεχική Δημοκρατία, τη Γαλλία, την Κύπρο, το Λιχτενστάιν και την Ελβετία (ΕΕ L 209 της 6.8.2015, σ. 5).
   
      (5)  http://www.oie.int/international-standard-setting/terrestrial-code/access-online/